శ్వేతసౌధంలో ఇరు జంటల గ్రూప్ ఫొటో వాషింగ్టన్, జనవరి 20: అమెరికా నూతన అధ్యక్షుడు డోనాల్డ్ ట్రంప్ ప్రమాణ స్వీకారానికి కొద్ది గంటల ముందు భార్య మెలానియాతో కలిసి శ్వేతసౌధానికి వచ్చారు. వారికి బరాక్ ఒబామా, మిషెల్ ఒబామా స్వాగతం పలికారు. ట్రంప్ కారు దిగగానే వరండాలో పై మెట్టు మీద నిలబడి ఉన్న ఒబామా బొటనవేలు పైకెత్తి విజయ సూచన చేశారు. ‘‘ఎలా ఉన్నారు? ఉదయం చర్చిలో ప్రార్థనలు ఎలా జరిగాయి?’’ అని కుశల ప్రశ్నలు అడిగారు. ట్రంప్ భార్య మెలానియాను ఆలింగనం చేసుకున్నారు. ‘సో నైస్ ఆఫ్ యూ’ అన్నారు. మెలానియా మిషెల్కు ఖరీదైన టిఫానీ బ్రాండ్ నగను బహూకరించారు. నలుగురూ ఫొటోకు ఫోజివ్వడానికి సిద్ధమవగానే ఒబామా... ‘‘ఇప్పుడు మీరు ప్రొటోకాల్కు అలవాటు పడినట్లున్నారు..’’ అని ట్రంప్నుద్దేశించి అన్నారు. అనంతరం ఒబామా నూతన అధ్యక్ష దంపతులకు కాఫీ విందు ఇచ్చారు. ఎనిమిదేళ్ల సుదీర్ఘకాలం శ్వేత సౌధంలో ఉన్న ఒబామా దంపతులకు అందులోని సిబ్బంది ఘనంగా వీడ్కోలు పలికారు. అమెరికా పతాకాలు రెండు బహుమతిగా ఇచ్చారు. మొదటిది దంపతులు శ్వేతసౌధంలో అడుగుపెట్టిన రోజు ఎగరేసిన పతాకం కాగా, రెండోది చివరి రోజు శనివారం ఉదయం ఎగరేసింది.
swetasoudhamlo iru jantala groop foto vashington, janavari 20: america noothana adhyakshudu donald trump pramaana sweekaaraaniki koddi gantala mundu bharya melaniatho kalisi swetasoudhaaniki vachaaru. vaariki barak obama, mishel obama swaagatam palikaaru. trump kaaru digagaane varandaalo pai mettu meeda nilabadi unna obama botanavelu paiketti vijaya suuchana chesaru. ‘‘ela unnaaru? udayam charchilo praarthanalu ela jarigai?’’ ani kusala prasnalu adigaaru. trump bharya melanianu aalinganam chesukunnaru. ‘soo nais af uu’ annaru. melania mishelku khareedaina tifani brand naganu bahuukarinchaaru. naluguru photoku phojivvadaaniki siddhamavagaane obama... ‘‘ippudu meeru protokaalku alavaatu padinatlunnaru..’’ ani trampnuddesinchi annaru. anantaram obama noothana adhyaksha dampatulaku coffy vindu icharu. enimidella sudiirghakaalam shwetha soudhamlo unna obama dampatulaku andulooni sibbandi ghanamgaa veedkolu palikaaru. america pataakaalu rendu bahumatigaa icharu. modatidi dampatulu swetasoudhamlo adugupettina roju egaresina pataakam kaga, rendodi chivari roju sanivaaram udayam egaresindi.